**รายการระหว่างกัน**

รายการระหว่าง การประปาส่วนภูมิภาค กับ บริษัท จัดการและพัฒนาทรัพยากรน้ำภาคตะวันออก จำกัด (มหาชน) ซึ่งเป็นบริษัทร่วม

 **ลักษณะของรายการ**

 **รายการสัญญารูปแบบดำเนินการโครงการให้สิทธิเช่าบริหารและดำเนินกิจการระบบประปาสัตหีบ**

การประปาส่วนภูมิภาค ได้ทำสัญญารูปแบบดำเนินการโครงการให้สิทธิเช่าบริหารและดำเนินกิจการระบบประปาสัตหีบ กับบริษัท จัดการและพัฒนาทรัพยากรน้ำภาคตะวันออก จำกัด (มหาชน) ตามสัญญาเลขที่ 130/2543 เมื่อวันที่ 28 กรกฎาคม 2543 โดยมีขอบเขตการบริหารจัดการระบบประปาทั้งหมด รวมถึงระบบน้ำดิบ ระบบผลิต ระบบจ่ายน้ำ และระบบจัดเก็บรายได้ เพื่อแก้ไขปัญหาการขาดแคลนน้ำในพื้นที่พัทยา จังหวัดชลบุรี

 **ความสมเหตุสมผลของการเข้าทำรายการระหว่างกัน**

สำหรับการเข้าทำรายการซื้อ/ขาย และ/หรือให้/รับบริการจากบริษัทร่วม มีวัตถุประสงค์เพื่อก่อให้เกิดประโยชน์สูงสุดร่วมกัน และลูกค้าของทั้งสองฝ่ายได้รับสินค้าและบริการที่มีคุณภาพ มีความรวดเร็ว และได้มาตรฐาน ทั้งนี้ ราคาที่รับซื้อ/ขาย หรือให้/รับบริการจากบริษัทร่วม เป็นไปตามที่ตกลงกันในสัญญา โดยที่มิได้มีวัตถุประสงค์ในการถ่ายเทผลประโยชน์ระหว่างกัน หรือมีรายการใด ๆ เป็นพิเศษ

 **นโยบายเกี่ยวกับรายการระหว่างกันในอนาคต**

สำหรับรายการระหว่างกันของการประปาส่วนภูมิภาคในอนาคต กับบริษัทร่วม จะเป็นรายการที่ดำเนินการทางธุรกิจตามปกติเช่นเดิม ไม่มีรายการใดเป็นพิเศษ และไม่มีการถ่ายเทผลประโยชน์ระหว่างกัน การเปิดเผยรายการที่เกี่ยวโยงกันเป็นไปตามระเบียบของสำนักคณะกรรมการกำกับหลักทรัพย์และตลาดหลักทรัพย์แห่งประเทศไทย รวมทั้งเป็นไปตามมาตรฐานการบัญชี เรื่อง การเปิดเผยข้อมูลเกี่ยวกับบุคคลหรือกิจการที่เกี่ยวข้องกัน ซึ่งกำหนดโดยสภาวิชาชีพบัญชี